Тэматычныя заняткі
«Вялiкдзень»

Мэта – пазнаёмiцца з традыцыйным народным святам «Вялiкдзень».

Задачы:

· даведацца калi пачынаўся Вялiкдзень;
· вызначыць як рыхтавалiся да Вялiкадня;
· пазнаёмiцца са стылямi роспiсу велiкодных яек.
Заданне: Прачытай расказ пра Вялiкдзень i раскажы бацькам i сябрам.

Вялiкдзень – старажытнае свята ў гонар сонца, абуджэння прыроды, надыходу вясны. Яно адзначаецца заўсёды ў нядзелю.

З прыходам хрысцiянства Вялiкдзень прымяркавалi да дня ўваскрэсення Iсуса Хрыста. Сярод iншых назваў свята: Вялiкадне, Вялiчка i Пасха.

Велiкодны тыдзень пачынаецца з Вербнай нядзелi – Вербнiцы. У гэты дзень нашы продкi няслi ў царкву цi касцёл упрыгожаныя галiнкi вярбы на асвячэнне. Пасля асвячэння галiнкi неслi дадому i злёгку, у шутку, «бiлi» iмi ўciх дамашнiх, асаблiва дзяцей, i прыгаворвалi:
«Не я б’ю, вярба б’е, за тыдзень – Вялiкдзень.

Будзь здароў, як вада, а расцi, як вярба!

Будзь здароў на ўвесь год!»

Да Вялiкадня рыхтавалiся старана. Пасля Вербнiцы ў чысты панядзелак, аўторак i сераду прыбiралi дом, у чысты чацвер мылiся ў лазнi.

У суботу гатавалi шмат разнастайных страў, фарбавалi цi распiсвалi яйкi, выпякалi велiкоднае печыва. У суботу цi на пачатку Вялiкадня людзi неслi ў храм на асвячэнне розныя стравы, найперш фарбаваныя яйкi.

Фарбавалi яйкі па-рознаму. Традыцыйнае чырвонае яйка называецца Крашанка. У яго роўны аднастайны колер і адсутнасць якіх-небудзь узораў. 
Распісаныя ўзорам яйкі – гэта Пісанкі.

На Вялiкдзень зранку стол засцiлалi белым абрусам. На стол ставiлi асвячоную ежу – яйкi, соль, кулiчы, вяндлiну. Трапезу яны пачыналi абявязкова з асвячонага яйка.
[image: image10.png]


Днём моладзь гушкалася на арэлях, вадзiлi карагоды, адорвалi сяброў чырвонымi яйкамi i гулялi з iмi. А ўвечары мужчыны i хлопцы збiралiся ў гурты валачобнiкаў i хадзiлi па сяле, спяваючы валачобныя песнi ў кожным двары. У песнях яны ўслаўлялi гаспадароў, жадалi моцнага здароўя i сямейнага шчасця.
Дзякую за актыўны ўдзел

і сумесную працу!

ТЭМАТЫЧНЫЯ 

ЗАНЯТКІ
«Вялiкдзень»

Распрацавалi:

Мурашка Н.У., аспірант БДПУ iмя М. Танка,

